27.6.2023 г.
BG
Официален вестник на Европейския съюз
C 224/3
д) Renfe се ангажира с максимален процент на грешка (6) от 14,23 %.
Тази максимална стойност ще бъде периодично преразглеждана и може да бъде променяна от Комисията в отговор на искане на Renfe.
В случай на неспазване на максималния процент грешка Renfe се задължава да положи необходимите усилия, за да анализира причините и да приложи необходимите технически мерки за тяхното отстраняване във възможно най-кратък срок.
е) Renfe се ангажира да назначи контролиращо доверено лице, което ще наблюдава и докладва на Комисията за изпълнението на ангажиментите за период от десет години.
ж) Renfe се ангажира по никакъв начин да не заобикаля или да не се опитва да заобикаля ангажиментите пряко или косвено чрез действие или бездействие.
з) Ангажиментите остават в сила за неопределен период от време, считано от датата на влизане в сила.
(8)
Пълният текст на поетите ангажименти е публикуван на английски език на уебсайта на генерална дирекция „Конкуренция“ на следния адрес: https://ec.europa.eu/competition-policy/index_bg
4.
Покана за представяне на мнения
(9)
След допитване до участниците на пазара Комисията възнамерява да приеме решение съгласно член 9, параграф 1 от Регламент (ЕО) № 1/2003, с което да обяви за задължителни ангажиментите, обобщени по-горе и публикувани в интернет на уебсайта на генерална дирекция „Конкуренция“.
(10) В съответствие с член 27, параграф 4 от Регламент (ЕО) No 1/2003 Комисията приканва заинтересованите трети страни да представят своите мнения относно предложените ангажименти.
Комисията трябва да получи тези мнения не по-късно от шест седмици след датата на публикуване на настоящото съобщение.
Заинтересованите трети страни се приканват да изпратят също неповерителна версия на своите мнения, в която информацията, която според тях представлява търговска тайна или друга поверителна информация, следва да бъде заличена и заменена с неповерително резюме или с думите „търговски тайни“ или „поверително“.
(11) Желателно е отговорите и мненията да включват обосновка и да излагат факти от значение за делото.
Ако установите проблем по отношение на някоя част от предложените ангажименти, моля, посочете възможно решение.
(12) Мненията могат да бъдат изпращани на Комисията под референтен номер AT.40735 Онлайн разпространение на билети за железопътен транспорт в Испания по електронна поща (COMP-GREFFE-ANTITRUST@ec.europa.eu) или по пощата на следния адрес: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Процентът на грешка е съотношението между броя на неуспешните заявки за резервации и общия брой на заявките за резервации, подадени в системата за продажба на билети на Renfe през определен период от време.